SET รีบาวด์ 13 จุด คลายวิตกเฟดขึ้นดบ.-หุ้นพลังงานวิ่งรับ S-Oil ระเบิดดันค่าการกลั่นพุ่ง
SET เช้ารีบาวด์ 13 จุด คาดนักลงทุนคลายกังวลเฟดเร่งขึ้นดอกเบี้ย -หุ้นกลุ่ม “พลังงาน-โรงกลั่น” บวกแรง อานิสงส์ S-Oil ระเบิดดันค่าการกลั่นพุ่ง
SET เช้ารีบาวด์ 13 จุด คาดนักลงทุนคลายกังวลเฟดเร่งขึ้นดอกเบี้ย -หุ้นกลุ่ม “พลังงาน-โรงกลั่น” บวกแรง อานิสงส์ S-Oil ระเบิดดันค่าการกลั่นพุ่ง
20 พ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:00 น. อยู่ที่ 1,618.75 จุด เพิ่มขึ้น 12.77 จุด หรือ 0.80% สูงสุดที่ 1,619.59 จุด ต่ำสุดที่ 1,617.83 จุด มูลค่าการซื้อขาย 2.67 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้
ด้านบล.กรุงศรี ระบุในบทวิเคราะห์ (20 พ.ค.2565) โดยประเมิน SET แกว่งตัว 1,600 – 1,615 จุด แม้ดัชนีจะได้แรงหนุนกลุ่มพลังงานตามราคาน้ำมันดิบที่ทรงตัวระดับสูงส่งผลให้งบไตรมาส 2/2565 มีโอกาสเติบโตต่อเนื่อง อย่างไรก็ตามความกังวลเฟดเร่งขึ้นอัตราดอกเบี้ยเพื่อควบคุมเงินเฟ้อจะเป็นลบต่อทิศทางลงทุน นอกจากนี้ภาวะสงครามยูเครน-รัสเซียที่ยืดเยื้อจะเป็นตัวฉุดให้เศรษฐกิจโลกชะลอตัวลง จึงแนะนำ Selective buy กลุ่มที่มีปัจจัยบวกเฉพาะตัว
บล.ฟินันเซีย ไซรัส ประเมินแนวโน้มตลาดวันนี้ (20 พ.ค.65) คาด SET Index จะแกว่งตัว Sideways บริเวณ 1,600-1,610 จุด โดยกลุ่มพลังงานอาจหนุนตลาดได้บ้างจากราคาน้ำมันดิบที่ฟื้นตัวและข่าวโรงกลั่นในเกาหลีใต้ระเบิด อย่างไรก็ตามภาพรวมยังไม่มีปัจจัยใหม่ที่ชัดเจนเข้ามากระตุ้น ตลาดยังคง Monitor ประเด็นเงินเฟ้อที่สูงและเริ่มกระทบกำไรบริษัทจดทะเบียนและเศรษฐกิจสหรัฐฯและมีแนวโน้มเห็นผลในภูมิภาคยุโรปด้วยเช่นกัน ซึ่งเข้าข่ายภาวะ Stagflation และไม่เป็นผลดีต่อตลาดหุ้น ขณะที่เศรษฐกิจไทยเชื่อว่าจะเห็นผลกระทบบางส่วนชัดขึ้นในไตรมาส 2/65 เช่นกัน จากราคาน้ำมันที่แพงและทำให้ภาครัฐจำเป็นต้องตรึงราคาดีเซลต่อไปถึงเดือน ก.ค.65